OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 104/16/5511	Žilina  08.04.2016
EEČ: 2-43-112-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX XXXXX 
2.	XXXXX 
dátum narodenia: XXXXX 
trvalé bydlisko: XXXXX XXXXX XXXXX, Slovensko 
Obsahom zmieru je:

Peňažná suma určená na všeobecne prospešné účely: 40,-- € 
Konkrétny adresát peňažnej sumy určenej na všeobecne prospešné účely: ÁNO PRE ŽIVOT, Riečna č. 10, 013 13  Rajecké Teplice, IČO: 36149764
Suma odovzdaná štátu na peňažnú pomoc obetiam trestnej činnosti: 40,-- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Žilina pod spisovou značkou ORP-42/DI-ZA-2016.

na tom skutkovom základe, že: 
dňa 18. decembra 2015 v čase okolo 17.05 h v Žiline na ulici Obvodovej pri BUS zastávke zv. Smreková, okr. Žilina, ako vodička viedla osobné motorové vozidlo zn. VW Golf, evidenčné číslo XXXXX po ulici Obvodovej v smere od obchodného centra MAX, METRO do centra mesta Žilina, pričom  nedostatočne sledovala situáciu v cestnej premávke, nedbala na zvýšenú opatrnosť  na chodkyňu, nedala prednosť chodkyni XXXXX, ktorá vstúpila na vozovku a prechádzala cez priechod pre chodcov od ľavého okraja vozovky k pravému okraju vozovky, pričom jej z nedbanlivosti spôsobila  pomliaždenie na pravej strane hrudníka v oblasti prsníka, pomliaždenie v oblasti ľavej strany pánve, pomliaždenie pravého predkolenia, pomliaždenie ľavého predkolenia, pomliaždenie pravého a ľavého predlaktia, pomliaždenie v oblasti oboch stehien, pomliaždenie pravého a ľavého členka, ktoré zranenia si vyžiadali práceneschopnosť v trvaní 3 týždne,
     pričom vodička XXXXX svojim konaním porušila ustanovenie § 4 ods. 1 písm. f) zákona č. 8/2009 Z. z. o cestnej premávke.  
 
Odôvodnenie:
        Poverený príslušník PZ,  ODI Žilina  uznesením pod sp. zn. ORP-42/DI-ZA-2016  dňa 04.02.2016 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie  XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škodovú  udalosť nahlásila v zákonnej poisťovni vozidla, čím urobila právny úkon smerujúci k náhrade škody.

Skutočnosť uzavretia zmieru medzi obvinenou a poškodenými  XXXXX a XXXXX  je zrejmá z dohody uzatvorenej dňa 31. 03. 2016 na Okresnom súde  v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. 

Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenými dobrovoľne.

Výšku peňažnej sumy určenej na verejnoprospešné účely som stanovil na 80,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  občianskemu združeniu  ÁNO PRE ŽIVOT, Riečna č. 10, 013 13  Rajecké Teplice, IČO: 36149764, číslo účtu XXXXX vedený v Slovenskej sporiteľni, a.s., XXXXX 

 Suma 80,--€ bola dňa  02. 04. 2016 poukázaná na účet Krajskej prokuratúry v Žiline č. XXXXX, vedený v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbalostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinená doposiaľ nebola súdom odsúdená  a ani nebola postihnutá za priestupky. V evidenčnej karte vodiča nemá záznam.

Na základe uvedeného som rozhodol tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor